ai4bharat/Pralekha huggingface dataset:
பிரதமர் அலுவலகம்
தடுப்பூசி இயக்கம் ஓராண்டை நிறைவு செய்துள்ளதைக் குறிக்கும் வகையில் அதனுடன் தொடர்புள்ளவர்களுக்கு பிரதமர் புகழாரம்
தடுப்பூசி இயக்கத்தில் பங்காற்றிய மருத்துவர்கள், செவிலியர்கள், சுகாதாரப் பணியாளர்களுக்கு பிரதமர் பாராட்டு
தடுப்பூசி இயக்கம் ஓராண்டை நிறைவு செய்துள்ள நிலையில், அதனுடன் தொடர்புள்ள ஒவ்வொருவரையும் பிரதமர் திரு நரேந்திர மோடி பாராட்டியுள்ளார். தடுப்பூசி இயக்கத்தில் பங்காற்றிய மருத்துவர்கள், செவிலியர்கள், சுகாதாரப் பணியாளர்களுக்கு பிரதமர் பாராட்டு தெரிவித்துள்ளார். இந்தியாவின் தடுப்பூசி இயக்கம் கோவிட்-19-க்கு எதிரான போராட்டத்தில் பெரும் வலிமையை ஏற்படுத்தியுள்ளதாக அவர் கூறியுள்ளார்.
மைகவ்இந்தியா டுவிட்டருக்கு பதில் அளித்து பிரதமர் வெளியிட்டுள்ள டுவிட்டர் பதிவுகளில் கூறியிருப்பதாவது;
‘’ நாம் இன்று தடுப்பூசி இயக்கத்தின் ஓராண்டைநிறைவு செய்துள்ளோம்
தடுப்பூசி இயக்கத்தில் தொடர்பு கொண்ட ஒவ்வொருவரையும் நான் வணங்குகிறேன்.
கோவிட்-19-க்கு எதிரான போராட்டத்தில் நமது தடுப்பூசி திட்டம் பெரும் வலிமையைச் சேர்த்துள்ளது. உயிர்களைக் காப்பாற்றி, அதன் மூலம் வாழ்வாதாரங்களை பாதுகாத்துள்ளது.
அதேசமயம், நமது மருத்துவர்கள், செவிலியர்கள், சுகாதாரப் பிணியாளர்கள் பங்கு அளப்பரியதாகும். தொலைதூரப் பகுதிகளிலும் மக்கள் தடுப்பூசி செலுத்திக் கொள்வதையும், நமது சுகாதாரப் பணியாளர்கள் அங்கு அவற்றை எடுத்துச் செல்வதையும் நாம் காண முடிகிறது. நமது இதயமும், மனதும் பெருமிதத்தால் நிறைந்துள்ளது.
பெருந்தொற்றுக்கு எதிரான போராட்டத்தில், இந்தியாவின் அணுகுமுறை எப்போதும் அறிவியல் சார்ந்ததாகவே இருக்கும். நமது சக குடிமக்கள் முறையான மருத்துவ கவனம் பெறுவதை உறுதி செய்ய சுகாதார உள்கட்டமைப்பை நாம் அதிகரித்து வருகிறோம்.
கோவிட்-19 தொடர்பான அனைத்து விதிமுறைகளையும் கடைப்பிடித்து, பெருந்தொற்றிலிருந்து மீள்வோம்’’
பிரதமர் அலுவலகம்
ஜார்க்கண்டின் ஹசாரிபாக் நகரில் பல்வேறு மேம்பாட்டுத் திட்டங்களுக்கு அடிக்கல் நாட்டும் விழாவில் பிரதமர் உரையின் தமிழாக்கம்
பாரத் மாதா கி ஜே!
மேடையில் அமர்ந்துள்ள அனைத்துப் பிரமுகர்களே, எனக்கு வாழ்த்துக்களைப் பொழிவதற்கு பெருந்திரளாக கலந்து கொண்ட எனது அன்பான சகொதர சகொதரிகளே,
எனது அன்பான ஹசாரிபாகின் சகோதர, சகோதரிகளே,
நான் இதற்கு முன்னரும் ஹசாரிபாக் வந்துள்ளேன். ஒவ்வொரு முறையும் நீங்களும் உங்கள் வாழ்த்துக்களை பொழிய அதிக எண்ணிக்கையில் வருகிறீர்கள். ஆனால், ஒவ்வொரு முறையும் முந்தைய பேரணியில் சாதனை முறியடிப்பது எப்பழ என நீங்கள் எனக்குக் கூறுங்கள். இந்தப் பக்கத்தில் நிறைய கூட்டம் இருப்பதால் அதை வைத்து மேடை அமைத்திருப்பதை என்னால் காணமுடிகிறது. ஆனால் மறுபக்கத்தில் இன்னும் அதிகமான மக்கள் உள்ளனர். பெரிய எண்ணிக்கையிலான உங்கள் வருகையும், உங்கள் அன்பும் வாழ்த்துக்களும், உங்களுக்கு அதிக ஆர்வத்துடன் பணியாற்றும் வலிமையை எங்களுக்கு அளிக்கின்றன.
கடந்த நான்கரை ஆண்டுகளாக செய்து வரும் வளர்ச்சிப் பணிகளைத் துரிதப்படுத்துவதற்காக நான் இன்று ஜார்கண்டிற்கு வந்துள்ளேன். மருத்துவக் கல்லூரி கட்டிடம், மருத்துவமனை, பொறியியல் கல்லூரி, நீர் வழங்கல் பிரச்சினையிலிருந்து விடுபடுவதற்கான குழாய்த் திட்டம், நமாமி கங்கா திட்டம் ஆகியவற்றின் அர்ப்பணிப்பு மற்றும் அடிக்கல் நாட்டுதல் மூலம் உள்கட்டமைப்பு வசதிகள் அதிகரிக்கும். இதற்காக உங்களை வாழ்த்துகிறேன். ஸ்மார்ட் ஃபோன்களை வாங்குவதற்கு அரசாங்கத்தின் உதவியைப் பெறும் ஆயிரக்கணக்கான விவசாயிகளையும் நான் வாழ்த்துகிறேன்.
சகோதர, சகோதரிகளே,
இன்று பல்வேறு நீர்ப்பாசனத் திட்டங்கள் இங்கு தொடங்பாட்டுள்ளன. இந்தத் திட்டங்கள் நிறைவடையும்போது, ஹசாரிபாக், ராம்கர், பாலமு, கோடா மற்றும் சிங்பும்-ன் மேற்குப் பகுதிகளில் உள்ள ஆயிரக்கணக்கான ஹெக்டேர் விவசாய நிலங்கள் வசதி பெறும். பல ஆண்டுகளாகப் புறக்கணிக்கப்பட்ட மந்தல் அணை மற்றும் வடக்கு கோயில் திட்டங்களை கடந்தமுறை நான் பாலமு-க்கு பயணம் செய்தபோது தொடங்கி வைத்தேன். இந்தத் திட்டங்கள் அனைத்தும் இங்குள்ள விவசாயிகளின் எதிர்காலத்தை வளமாக்கும்.
நண்பர்களே,
குழந்தைகளின் ஊட்டச்சத்து தொடர்பான  திட்டம் தொடங்கப்பட்டுள்ளது. இந்தத் திட்டத்தின் மூலம், குழந்தைகளுக்கு அவர்களின் பள்ளிகளில் பால் பாக்கெட்டுகள் வழங்கப்படும். இது ஏழை மற்றும் பழங்குடி குழந்தைகள் ஊட்டச்சத்து குறைபாட்டிலிருந்து விடுபட உதவும்.
துப்புரவுப் பணிகளில் ஜார்கண்ட் பாராட்டத்தக்க பணியைச் செய்ததில் நான் மகிழ்ச்சியடைகிறேன். நான்கரை ஆண்டுகளுக்கு துப்புரவு சதவீதம் 20% ஆக இருந்தது. ஆனால், இன்ற ஜார்கண்ட் திறந்தவெளி கழிப்பிடம் அற்ற மாநிலமாக தன்னை அறிவித்துக் கொண்டுள்ளது. ரகுபர் தாஸ் அவர்களுக்கும், அவரின் ஒட்டுமொத்த அலுவல் சார்ந்த அணியிருன்கும் அவரின் நிர்வாகத்தில் உள்ள அனைத்து நிலைத் தொழிலாளர்களுக்கும் எனது வாழ்த்துக்கள். குறுகிய காலத்திற்குள் சுமார் 33 லட்சத்திற்கும் மேற்பட்ட கழிப்பறைகள் கட்டப்பட்டுள்ளன. ஹசாரிபாக் இதில் சிறந்த சாதனையை செய்துள்ளது என்று எனக்கு தெரிவிக்கப்பட்டது. குறைந்த அளவு நேரத்தில் அதிக அளவிலான கழிவறைகள் கட்டப்பட்டுள்ளன. இந்த சாதனைக்காக உங்களுக்கு எனது வாழ்த்துக்களைத் தெரிவித்துக் கொள்கிறேன்.
நண்பர்களே,
நாட்டின் வளர்ச்சிக்காகவும், நாட்டின் ஒவ்வொரு துறையின் வளர்ச்சிக்காகவும் நான் தேவையான நடவடிக்கைகளை மேற்கொண்டு, இரவு பகலாக முழு அர்ப்பணிப்புடன் பணியாற்றுகிறேன். உங்களுடைய வாழ்த்துக்கள் எனக்கு இருக்கட்டும். இந்த நம்பிக்கையோடு, என் உரையை நிறைவு செய்கிறேன்.
உங்கள் கைகளை உயர்த்தி என்னோடு உரக்கக் கூறுங்கள்.
பாரத் மாதா கி ஜே!
(Visitor Counter : 144
பிரதமர் அலுவலகம்
சேட்டி சந்த் நாளில் மக்களுக்குப் பிரதமர் வாழ்த்து தெரிவித்துள்ளார்
சேட்டி சந்த் நாளில் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது-
“அனைவருக்கும் சேட்டி சந்த் வாழ்த்துக்கள்.
பகவான் ஜூலேலாலின் பக்தி மிக்க போதனைகளை நாம் நினைவுகூர்ந்து நமது புவிக்கோடுக்கு மகிழ்ச்சி மற்றும் ஆரோக்கியத்திற்காக அவரது ஆசிகளைக் கோருவோம். மகத்தான ஆண்டு அருகே உள்ளது”.
பெண்கள் மற்றும் குழந்தை நலன் அமைச்சகம்
அரசின் குழந்தை பாதுகாப்பு மையங்களில் உள்ள குழந்தைகளுக்கு சிறந்த மருத்துவ சேவையை வழங்குவதற்காக மத்திய பெண்கள் மற்றும் குழந்தை நலன் அமைச்சகம், இந்திய குழந்தைகள் மருத்துவ சங்கம் ஆகியவை கைகோர்ப்பு
நாடு முழுவதும் உள்ள அரசின் குழந்தை பாதுகாப்பு மையங்களில் உள்ள குழந்தைகளுக்கு சிறந்த மருத்துவ சேவையை வழங்குவதற்காக மத்திய பெண்கள் மற்றும் குழந்தை நல அமைச்சகம், இந்திய குழந்தைகள் மருத்துவ சங்கத்துடன் இணைந்து பணியாற்றவிருப்பதாக மத்திய பெண்கள் மற்றும் குழந்தை நல அமைச்சர் திருமதி ஸ்மிருதி சுபின் இரானி கூறியுள்ளார்.
“இது, குழந்தை பாதுகாப்பு சேவைகளுக்கான திட்டத்தின் கீழ் குழந்தைகளுக்கு அளிக்கப்பட்டு வரும் மருத்துவ சிகிச்சைக்கும் கூடுதலானதாகும்”, என்று அமைச்சர் தமது சுட்டுரைச் செய்தியில் தெரிவித்துள்ளார்.
“நாட்டின் தொலைதூரப் பகுதிகளிலிருந்தும் பராமரிப்பாளர்கள்/ குழந்தை பாதுகாப்பு அதிகாரிகள் முதலியோர் நிபுணத்துவம் மிக்க குழந்தைகள் நல மருத்துவர்களின் ஆலோசனையை வாரத்திற்கு ஆறு நாட்கள் தினமும் பிற்பகலில் தொலை மருத்துவ சேவையின் வாயிலாகப் பெற முடியும். 2000க்கும் மேற்பட்ட குழந்தை பாதுகாப்பு மையத்தில் உள்ள ஆயிரக்கணக்கான குழந்தைகள் இந்த சேவையின் வாயிலாகப் பயனடைவார்கள்.”
“நலிந்த குழந்தைகளுக்கு சேவை வழங்குவதற்காக, தற்போது, இந்திய குழந்தைகள் மருத்துவ சங்கத்தைச் சேர்ந்த 30000 உறுப்பினர்கள் மத்திய, மண்டல, மாநில மற்றும் நகர அளவில் நியமிக்கப்பட்டு வருகிறார்கள். அரசினால் இயக்கப்படும்/ அரசின் உதவியுடன் இயங்கும் ஒவ்வொரு குழந்தை பாதுகாப்பு மையத்திற்கும் இந்திய குழந்தைகள் மருத்துவ சங்கம், நிபுணரை நியமிக்கும்”, என்றும் அமைச்சர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717642
-----
(Visitor Counter : 165
சிறுபான்மையினர் நலன் அமைச்சகம்
விவசாயம் சார்ந்த இந்தியா, விவசாயிகளுக்கு உரிய மரியாதையையும், வருவாயையும் அளிக்கும் நாடாக மாறியுள்ளது: திரு முக்தர் அபாஸ் நக்வி
விவசாயிகளின் நலனுக்கு முக்கியத்துவம் அளிக்கும் நாடாக உருமாறி உள்ள இந்தியா, விவசாயிகளுக்கு அவர்களின் உழைப்புக்கு ஏற்ற மரியாதையையும் அவர்களின் விளைப்பொருட்களுக்கு ஏற்ற வருவாயையும் தரும் பாதையில் சென்று கொண்டிருப்பதாக மத்திய அமைச்சர் திரு முக்தர் அப்பாஸ் நக்வி கூறினார்.
உத்திரப் பிரதேசத்தில் உள்ள மொராதாபாதில் இருக்கும் லோதிபூர் என்னும் கிராமத்தில் கிசான் சவுப்பல் என்னும் நிகழ்ச்சியில் கலந்துகொண்டு விவசாயிகளிடையே உரையாற்றும் போது அவர் இவ்வாறு தெரிவித்தார்.
விவசாயிகளின் வருமானத்தை இரு மடங்கு உயர்த்த அரசு எடுத்துள்ள உறுதி இடைத்தரகர்களின் கவலையை நான்கு மடங்கு அதிகரித்திருப்பதாக அவர் கூறினார்.
கோடிக்கணக்கான விவசாயிகளின் வாழ்க்கையில் மகிழ்ச்சியையும், வளத்தையும் ஏற்படுத்த சமீபத்திய வேளாண் சட்டங்களின் மூலம் அரசு உறுதி கொண்டுள்ளதாக அமைச்சர் மேலும் தெரிவித்தார்.
இடைத்தரகர்களிடம் இருந்து விவசாயிகளை விடுவித்து, அவர்களுக்கு பொருளாதார அதிகாரமளித்தல் கிடைப்பதை இந்த சட்டங்கள் உறுதி செய்யும் என்று திரு நக்வி கூறினார்.
விவசாயிகளின் வளமான வாழ்வுக்காக இத்தகைய நடவடிக்கைகளை அரசு எடுத்ததாக தெரிவித்த அவர், விவசாயிகள் வளம் மற்றும் அதிகாரம் பெறுவதை உறுதி செய்வதற்கான வரலாற்று சிறப்புமிக்க நடவடிக்கையே வேளாண் சீர்திருத்தச் சட்டங்கள் ஆகும் என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661733MBS/GB(Visitor Counter : 121
ரெயில்வே அமைச்சகம்
சத்தீஷ்கருக்கு மாபெரும் ஊக்கம் : மாவோயிஸ்ட் ஆதிக்கம் மிகுந்த பகுதியில் ரயில் பாதையைத் தொடங்கிவைத்தார் பிரதமர் திரு. நரேந்திர மோடி
சத்தீஷ்கர் மாநிலம், வடக்கு பஸ்தார் பகுதியில் தீவிரவாதத்தால் பாதிக்கப்பட்ட கங்கெர் மாவட்டத்தில் அமைக்கப்பட்டுள்ள ரயில் பாதை மற்றும் பயணியர் ரயில் சேவையைப் பிரதமர் திரு. நரேந்திர மோடி அண்மையில் தொடங்கிவைத்தார். பலோட் மாவட்டத்தில் உள்ள தல்லிராஜ்ஹராவை வடக்கு பஸ்தாரில் உள்ள பானுபிரதாப்பூருடன் இணைக்கும் இந்த ரயில் பாதையை, பீஜப்பூர் மாவட்டம், ஜாங்லா கிராமத்தில் நடைபெற்ற அரசியல் சாசனச் சிற்பி டாக்டர் பாபா சாஹேப் அம்பேத்கரின் நூற்றாண்டுவிழாவின்போது காணொளிக் காட்சி மூலம் பிரதமர் துவக்கிவைத்தார்.
இந்த ரயில் பாதை, மக்களிடையே நேரடித் தொடர்புகளை அதிகரிப்பதுடன், ராவ்காட் பகுதியில் உள்ள இரும்புத் தாதுக்களை வெட்டி எடுக்கவும், இப்பகுதியின் மேம்பாட்டிற்கும் பெரிதும் உதவுவதாகவும் இருக்கும்.
இந்த ரயில் பாதைப் பணிகள் நிறைவுபெறுகையில், சத்தீஷ்கர் மாநிலத்தில் உள்ள தொலைதூர, அடர்ந்த வனப்பகுதிகளை ரயில்வே வரைபடத்துடன் இணைக்கும். உண்மையில் சொல்லவேண்டுமானால், இந்தப் பாதை இப்பகுதி மக்களின் முன்னேற்றத்திற்கான ரயில்வண்டியாக இருக்கும் எனலாம்.
(Visitor Counter : 90
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அனைத்து அடிப்படை வசதிகளுடன் மலிவு விலை வீடுகளை உருவாக்க வேண்டும்: கருத்தரங்கில் மத்திய வீட்டு வசதி மற்றும் நகர்ப்புற விவகாரத்துறை செயலாளர் அழைப்பு
அனைத்து அடிப்படை வசதிகளுடன் மலிவு விலை வீடுகளை உருவாக்க வேண்டும் என மத்திய வீட்டு வசதி மற்றும் நகர்ப்புற விவகாரத்துறை செயலாளர் திரு துர்கா ஷங்கர் மிஸ்ரா அழைப்பு விடுத்துள்ளார்.
புது தில்லியில் உள்ள திட்டமிடல் மற்றும் கட்டிடக்கலை பள்ளி நடத்திய ‘அனைத்தும் உள்ளடங்கிய வீடு’ என்ற தேசிய கருத்தரங்கில் மத்திய வீட்டு வசதி மற்றும் நகர்ப்புற விவகாரத்துறை செயலாளர் திரு துர்கா ஷங்கர் மிஸ்ரா கலந்து கொண்டார். அப்போது அவர் பேசியதாவது:
நகர்ப்புற மக்கள் தொகை அதிகரித்து வருவதால், ‘2047ம் ஆண்டில் இந்தியா’ என்ற பிரதமரின் தொலை நோக்கை அடைய, மலிவான விலையில் வாழக்கூடிய வகையில், அனைத்து அடிப்படை வசதிகளும் உள்ள வீட்டை உருவாக்க வேண்டும்.
நகர்ப்புற தொழிலாளர்கள், புலம்பெயர் தொழிலாளர்கள் மற்றும் ஏழைகளின் தேவைகளை மனிதில் வைத்து வீடுகளை உருவாக்க வேண்டும். இனிமேல் சேரிகள் இருக்க கூடாது. தற்போதுள்ள சேரிகளும், அனைத்தும் உள்ளடங்கிய வீடுகளின் வளர்ச்சிக்கு வழிவிட வேண்டும். மறு சீரமைப்பு மூலம் சேரிகள் அகற்றப்பட்டு நகரங்கள் புதுப்பொலிவு பெற வேண்டும். பிரதமரின் ‘2047ம் ஆண்டில் இந்தியா’ என்ற தொலைநோக்கு கனவை நனவாக்க நாம் பணியாற்ற வேண்டும்.
2022ம் ஆண்டுக்குள் அனைவருக்கும் வீடு என்ற பிரதமரின் தொலைநோக்கை முன்னெடுத்துச் செல்ல, தொடர் கருத்தரங்குகள் மற்றும் பயிலரங்குகள் நடத்தப்படுகின்றன. பிரதமரின் நகர்ப்புற வீட்டு வசதி திட்டம், நாடு முழுவதும் மக்களுக்கு அனைத்து வசதிகளுடன் கூடிய வீட்டை அளிக்கிறது. அனைவருக்கும் வீடு என்ற இலக்கை நாம் அடையும்போது, அது புதிய இந்தியாவின் தொடக்கமாக இருக்கும். பிரதமரின் நகர்ப்புற வீட்டு வசதி திட்டம், வீடுகளை மட்டும் கட்டவில்லை, துப்புரவு, தண்ணீர், மின்சாரம், சமையல் எரிவாயு, கழிவறை போன்ற அடிப்படை வசதிகளுடன் கூடிய வீடுகளை வழங்கும்.
இவ்வாறு மத்திய வீட்டு வசதி மற்றும் நகர்ப்புற விவகாரத்துறை செயலாளர் திரு துர்கா ஷங்கர் மிஸ்ரா பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747398
கலாசாரத்துறை அமைச்சகம்
2018 - 19 மற்றும் 2019 – 20 ஆகிய நிதியாண்டுகளுக்கு ’மவுசம்’ திட்டத்திற்காக ரூ. 6,00,39,297 ஒப்புதல் தரப்பட்டு ஒதுக்கீடு செய்யப்பட்டுள்ளது : டாக்டர் மகேஷ் சர்மா
’மவுசம்’ திட்டத்திற்காக ரூ. 6,00,39,297  என்னும் தொகைக்கு ஒப்புதல் தரப்பட்டு ஒதுக்கீடு செய்யப்பட்டுள்ளது. 2017 – 18 ஆம் நிதியாண்டிற்கும் 2018 – 19 ஆம் நிதியாண்டின் முதல் மூன்று மாதங்களுக்கும் உரிய செலவுத் தொகை ரூ.16,75,614 ஆகும்.
’மவுசம்’ திட்டம் என்பது, கலைகளுக்கான இந்திரா காந்தி தேசிய மையம் மற்றும் தேசிய அருங்காட்சியகம் ஆகியவற்றைக் கூட்டாண்மை அமைப்புகளாகக் கொண்டு அவற்றின் ஆராய்ச்சி ஆதரவுடன், இந்தியத் தொல்லியல் நிறுவனத்தால் நடைமுறைப்படுத்தப்படும், கலாச்சார அமைச்சகத்தின் முன்முயற்சி ஆகும். இந்தியப் பெருங்கடலின் கலாச்சார, வர்த்தக, மதரீதியிலான பன்முகத் தன்மையை ஆவணப்படுத்துவதற்காகத் தொல்லியல் மற்றும் வரலாற்று ஆராய்ச்சியை இணைத்து, இந்தத் திட்டம் இந்தியப் பெருங்கடலின் பன்முகத்தன்மையை வெளிக்கொணரும் நோக்கத்தைக் கொண்டுள்ளது. யுனெஸ்கோவின் உலகப் பாரம்பரியப் பட்டியலில் பதிவு செய்யப்படுவதற்காக டிரான்ஸ்-நேஷனல் நியமனமாக ’மவுசம்’ திட்டத்தின் கீழ் அடையாளம் காணப்பட்டுள்ள இடங்களைப் பதிவு செய்வதை இந்தத் திட்டம் முக்கியக் குறிக்கோளாகக் கொண்டுள்ளது. இந்தத் திட்டத்தில் 39 நாடுகள் அடையாளம் காணப்பட்டுள்ளன. சர்வதேசப் பயிலரங்குகள் நடத்துவது, யுனெஸ்கோ தலைமையகத்தில் நிகழ்வு, வலைத்தளத்தை உருவாக்குவது, மண்டலப் பயிற்சித் திட்டம் போன்ற சில குறிப்பிட்ட நடைமுறைகள் ஆகியவற்றை உள்ளடக்கிய 2018 – 19 மற்றும் 2019 – 20 ஆகிய ஆண்டுகளுக்கான செயல்திட்டம் தொடங்கப்பட்டுள்ளது.
மக்களவையில் இன்று எழுப்பப்பட்ட கேள்வி ஒன்றுக்கு எழுத்துப்பூர்வமாக அளித்த பதிலில் கலாச்சாரத் துறை இணையமைச்சரும்  சூழலியல், வனம் மற்றும் பருவ மாற்றத் துறை இணையமைச்சருமான டாக்டர் மகேஷ் சர்மா மேற்கண்ட தகவலைத் தெரிவித்தார்.
மின்னணு மற்றும் தகவல் தொழில்நுட்பம்
தேசிய தகவல் மையத்தின் தொழில்நுட்ப மாநாடு - 2022- ஐ, மத்திய மின்னணுவியல் மற்றும் தகவல் தொழில்நுட்பத் துறை இணை அமைச்சர் திரு. ராஜீவ் சந்திரசேகர் தொடங்கி வைத்தார்
தேசிய தகவல் மையம்  ஏற்பாடு செய்துள்ள தொழில்நுட்ப மாநாடு-2022, குறிப்பாக மின்னணு நிர்வாகத்தில் பொருந்தக்கூடிய வளர்ந்து வரும் தொழில்நுட்பங்களை மையமாகக் கொண்டு "டிஜிட்டல் நிர்வாகத்திற்கான அடுத்த தலைமுறை தொழில்நுட்பங்கள்" என்ற கருப்பொருளுடன் நடைபெறுகிறது. இந்நிகழ்ச்சியில், மின்னணு மற்றும் தகவல் தொழில்நுட்ப அமைச்சகத்தின்  செயலாளர் திரு கே.ராஜாராமன், கூடுதல் செயலாளர் டாக்டர். ராஜேந்திர குமார், தேசிய தகவல் மையத்தின் தலைமை இயக்குனர் டாக்டர். நீதா வர்மா, மத்திய மற்றும் மாநில அரசுகளின் பிரதிநிதிகள் ஆகியோர் கலந்து கொண்டனர்.
இந்நிகழ்ச்சியில் உரையாற்றிய திரு. ராஜீவ் சந்திரசேகர், அரசு மற்றும் நிர்வாகத்தில் தொழில்நுட்பத்தை கொண்டு வருவதில் தேசிய தகவல் மையம் NIC முக்கிய பங்கு வகிக்கிறது என்று கூறினார். அரசிற்குத் தேவையான எதிர்கால தொழில்நுட்பத்திற்கான திட்டமிடல், தேசிய தகவல் மையத்தின் மரபணுவில் பதிக்கப்பட்டுள்ளது என்று அவர் கூறினார்.
மின்னணு மற்றும் தகவல் தொழில்நுட்ப அமைச்சகத்தின் செயலாளர், திரு கே.ராஜாராமன், தேசிய தகவல் மையத்தின் புதுமையான தயாரிப்புகளுக்கு வாழ்த்து தெரிவித்தார், மேலும் மக்களுக்கு புதுமையான பணி முறைகளுக்கான, புதிய அம்சங்களை உருவாக்குவதற்கான வாய்ப்பாக இந்த மாநாடு அமையும் என்றார். தேசிய தகவல் மையத்தின் குழு, மின்னணு அலுவலக மாற்றத்திற்குத் தேவையான முன்னோடித் தயாரிப்புகளுக்கும் அவர் வாழ்த்து தெரிவித்தார்.
மத்திய மின்னணுவியல் மற்றும் தகவல் தொழில்நுட்பக் கூடுதல் செயலாளர் டாக்டர். ராஜேந்திர குமார் தனது உரையின் போது, அமைச்சகம் மற்றும் தேசிய தகவல் மையத்தின் தொடர் முயற்சிகள் டிஜிட்டல் அரசின் முழு செயல்பாடுகளுக்கான மாபெரும் தளங்களை கட்டமைக்கவும், சேவைகளை தடையின்றி, எளிதில் பெறுவதற்கும், வாழ்வியல் மேம்பாடு மற்றும் வரும் காலத்தில் பலனளிக்கக்கூடிய வகையில் வர்த்தகம் புரிவதை எளிமையாக்க உதவிடும் என்று கூறினார்.
தேசிய தகவல் மையத்தின் தலைமை இயக்குனர் டாக்டர். நீதா வர்மா, தனது வரவேற்பு உரையில், மாண்புமிகு பிரதமரால் தொடங்கப்பட்ட டிஜிட்டல் இந்தியா திட்டம் நாட்டின் மின்னணு தோற்றத்தை மாற்றியுள்ளது என்று கூறினார். அகண்ட அலைவரிசை வலைத்தளங்கள், அலைபேசிச் செயலிகள், மின்னணுப் பணப் பரிவர்த்தனைகள், கிளவுட் உள்கட்டமைப்பு மற்றும் துடிப்புமிக்க புதிய தொழில் நிறுவனங்களுக்கான சூழல் அமைப்புகளின் அபரிமிதமான வளர்ச்சி போன்ற நம்மைச் சுற்றி ஏராளமான தொழில்நுட்பம் சார்ந்த கண்டுபிடிப்புகளுக்கு வழிவகுக்கிறது.
அமிர்த பெருவிழாவை நினைவுகூரும் வகையில், தேசிய தகவல் மையத்தில், மத்திய இணையமைச்சர் திரு. ராஜீவ் சந்திரசேகர் தேசிய தகவல் மையத்தின் 75 டிஜிட்டல் தீர்வுகள் என்ற தலைப்பிலான மின்னணுப் புத்தகத்தை வெளியிட்டார். குடிமக்கள், வணிகங்கள் மற்றும் அரசு ஆகியவற்றிற்கு தேசிய தகவல் மையத்தால் மேம்படுத்தப்பட்ட தொழில்நுட்பம் சார்ந்த தீர்வுகளின் உதவியுடன் டிஜிட்டல் மாற்றத்தின் மூலம் எட்டப்பட்ட பல்வேறு திட்டங்கள் மற்றும் முன்னெடுப்புகளின் பலன்களை இந்த மின்னணுப் புத்தகம் கோடிட்டுக் காட்டுகிறது. இந்த மின்னணுப் புத்தகம் இங்கே கிடைக்கிறது: https://uxdt.nic.in/flipbooks/75-Digital-Solutions-from-NIC/
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802812
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு சுமார் 194.44 கோடி கொவிட் தடுப்பூசி டோஸ்கள் விநியோகம்
மாநிலங்களுக்கும், யூனியன் பிரதேசங்களுக்கும் இதுவரை, 194.44 கோடிக்கும் மேற்பட்ட  கொவிட் தடுப்பூசி டோஸ்கள், மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.45 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1845207
புவி அறிவியல் அமைச்சகம்
ரூ 4077 கோடி மதிப்பீட்டில் ஆழ்கடல் திட்டத்தை புவி அறிவியல் அமைச்சகம் 2021-26 காலகட்டத்தில் செயல்படுத்தவுள்ளது: மத்திய அமைச்சர் டாக்டர் ஜிதேந்திர சிங்
ரூ 4077 கோடி மதிப்பீட்டில் ஆழ்கடல் திட்டத்தை புவி அறிவியல் அமைச்சகம் 2021 முதல் 2026 வரையிலான ஐந்தாண்டு காலகட்டத்தில் செயல்படுத்த அரசு ஒப்புதல் அளித்துள்ளது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் தெரிவித்தார்.
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த அவர், சுரங்கம், பல்லுயிரியல், எரிசக்தி, தூய்மையான தண்ணீர் உள்ளிட்டவற்றுக்கான சாத்தியக்கூறுகளை ஆழ்கடலில் ஆராய்வதற்கான தொழில்நுட்பங்களை இத்திட்டத்தில் உருவாக்குவதற்கும், நீலப் பொருளாதாரத்திற்கு ஆதரவளிப்பதற்கும் தனியார் நிறுவனங்களுக்கு வாய்ப்பளிக்கப்படும் என்றார்.
பி எம் என் எனப்படும் பாலி-மெட்டாலிக் நோட்யூல்கள் மற்றும் பி எம் எஸ் எனப்படும் பாலி-மெட்டாலிக் சல்ஃபைட்களுக்கான ஆய்வுப் பணிகளை முறையே மத்திய இந்தியப் பெருங்கடல் படுகை மற்றும் மத்திய மற்றும் தென்மேற்கு இந்தியக் கரைமேடுகளில் சர்வதேச கடற்பரப்பு ஆணையத்துடன் இணைந்து புவி அறிவியல் அமைச்சகம் மேற்கொண்டு வருகிறது.
380 மில்லியன் மெட்ரிக் டன்கள் பி எம் என், 75000 சதுர கிலோமீட்டர் ஒதுக்கீடு செய்யப்பட்ட பகுதிக்குள் இருப்பதாக ஆரம்ப மதிப்பீடுகள் தெரிவிக்கின்றன. இந்த கனிமங்களின் மதிப்பு 110 பில்லியன் அமெரிக்க டாலர்களாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744421
-----
(Visitor Counter : 236
இளைஞர் நலன் மற்றும் விளையாட்டு அமைச்சகம்
இளைஞர் நலன் துறையின் 2021-ம் ஆண்டு முக்கிய செயல்பாடுகள்.
2021-ம் ஆண்டில் இளைஞர் நலன் துறையின் முக்கிய செயல்பாடுகள் குறித்த விவரங்கள் பின்வருமாறு:
கொவிட்-19 தடுப்பூசியின் நன்மை குறித்த சரியான தகவல்களை பரப்புதல், தடுப்பூசி பாதுகாப்பு குறித்த நம்பிக்கையை வளர்ப்பது, தடுப்பூசியை செலுத்திக் கொள்ள மக்களை ஊக்குவித்தல் ஆகிய முக்கிய நடவடிக்கைகள் மேற்கொள்ளப்பட்டன.
சுமார் 1.27 கோடி இளைஞர் தன்னார்வலர்கள், இளைஞர் சங்கங்களின் உறுப்பினர்கள் மற்றும் பிறரின் பங்கேற்புடன் 2.22 லட்சம் நிகழ்ச்சிகள் நடத்தப்பட்டன.
நாட்டின் 75-ம் ஆண்டு சுதந்திரத்தை குறிக்கும் விடுதலையின் அமிர்த மகோத்ஸவத்தின் கீழ் மிதிவண்டி பேரணிகள் மற்றும் நடைபயணங்கள் நடத்தப்பட்டு 1.59 லட்சம் இளைஞர்கள் மொத்தம் 6.37 லட்சம் கிலோமீட்டர்கள் பயணம் மேற்கொண்டனர்.
தேசிய ஊட்டச்சத்து மாதம்-2021-ன் கீழ் ஊட்டச்சத்து விழிப்புணர்வு பிரச்சாரங்கள் நடத்தப்பட்டு சுமார் 8.3 லட்சம் தன்னார்வலர்கள் பங்கேற்றனர்.
ஒரு மாதம் நடைபெற்ற தூய்மை இந்தியா நிகழ்ச்சியில் 56.62 லட்சம் இளைஞர்கள் பங்கேற்று 1.07 கோடி கிலோ கழிவுகள் அகற்றப்பட்டன.
ஒரே பாரதம் உன்னத பாரதம் குறித்த 4000 வலையரங்குகள் நடத்தப்பட்டன.
மூன்று நாள் கங்கை உத்ஸவத்தின் போது நடைபெற்ற தீபோத்ஸவ், கண்காட்சிகள், ரத்த தானம், கலாச்சார நிகழ்ச்சிகள், மஷால் யாத்திரைகள் உள்ளிட்ட நிகழ்ச்சிகளில் இளைஞர் தன்னார்வலர்கள் வெற்றிகரமாக பங்கேற்றனர்.
நேரு யுவகேந்திர சங்கத்தின் அலுவலர்கள், தேசிய இளைஞர் தன்னார்வலர்கள் மற்றும் தமிழ்நாடு, மேற்கு வங்கம், பீகார், அசாம், மேகாலயா, மணிப்பூர், சிக்கிம், மகாராஷ்டிரா, கோவா, சத்தீஸ்கர், மத்தியப் பிரதேசம் மற்றும் கர்நாடகா ஆகிய மாநிலங்களில் உள்ள இளைஞர் தன்னார்வலர்களுக்காக 4 மனித உரிமைகள் விழிப்புணர்வு பயிலரங்குகள் தேசிய மனித உரிமைகள் ஆணையம் மற்றும் நேரு யுவகேந்திர சங்கத்தால் நடத்தப்பட்டன.
2021 பிப்ரவரி 11, 12 மற்றும் 16 மற்றும் 2021 அக்டோபர் 28 ஆகிய தேதிகளில் நடைபெற்ற இந்த பயிலரங்குகளில் 4872 பேர் பங்கேற்றனர்.
தேசிய சாலை பாதுகாப்பு மாதத்தின் ஒரு பகுதியாக நேரு யுவ கேந்திர இளைஞர் தன்னார்வலர்கள், இளைஞர் மன்ற உறுப்பினர்கள் மற்றும் பிற பங்குதாரர்களின் ஆதரவுடன் நடைபயணம், உறுதிமொழி மற்றும் பெண்கள் இரு சக்கர வாகனப் பேரணி போன்ற 6,619 நிகழ்ச்சிகளில் 13.22 லட்சம் பேர் பங்கேற்றனர்.
யுனிசெஃப் ஆதரவுடன் 5,679 காணொலி பயிற்சி நிகழ்ச்சிகள் நடத்தப்பட்டு கொவிட்-19 மேலும் பரவுவதைக் கட்டுப்படுத்த சரியான நடைமுறைகள், இளம் கொவிட் வீரராக பதிவு செய்தல் உள்ளிட்ட பயிற்சிகள் வழங்கப்பட்டன.
கொவிட்-19 பரவல் காரணமாக, ஏழாவது சர்வதேச யோகா தினத்தை நேரு யுவ கேந்திர சங்கம் மற்றும் நாட்டு நலப்பணி திட்டம் ஆகியவை காணொலி முறையில் நடத்தின. 623 மாவட்ட அளவிலான செயல்பாடுகள் மூலம் யோகா நடவடிக்கைகளை நேரு யுவ கேந்திர சங்கம் ஏற்பாடு செய்தது, 2.33 லட்சம் நிகழ்ச்சிகளில் 4.30 கோடி பேர் பங்கேற்றனர். 2.23 லட்சம் கிராமங்களில் இருந்து 75.94 லட்சம் குடும்பங்கள் திரட்டப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785749
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும், அடுத்த 3 நாட்களில் சுமார் 10 லட்சம் தடுப்பூசி
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 10,25,000 தடுப்பூசி டோஸ்களை மத்திய அரசு கூடுதலாக அளிக்க உள்ளது.
இதுவரை, 17.35 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை எட்டு மணி வரையிலான நிலவரப்படி, 16,44,77,100 டோஸ் தடுப்பு மருந்து  பயன்படுத்தப்பட்டுள்ளது.
90,30,670 கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்கள் வசம் கையிருப்பில் உள்ளன.
தமிழக நிலவரம் : தமிழ்நாட்டுக்கு இதுவரை 72,03,950 தடுப்பூசி டோஸ்கள் அளிக்கப்பட்டுள்ளன. இதில் 3.98 விழுக்காடு வீணானதாகத் தெரிவிக்கப்பட்டுள்ளது. இதனையும் சேர்த்து, 65,90,328 தடுப்பூசி டோஸ்கள் பயன்படுத்தப்பட்டுள்ளன. 6,13,622 தடுப்பூசி டோஸ்கள் தமிழகத்தின்வசம் கையிருப்பில் உள்ளன.
புதுச்சேரி நிலவரம் : புதுச்சேரி யூனியன்பிரதேசத்திற்கு இதுவரை 3,97,130 தடுப்பூசி டோஸ்கள் அளிக்கப்பட்டுள்ளன. இதில் 0.76 விழுக்காடு வீணானதாகத் தெரிவிக்கப்பட்டுள்ளது. இதனையும் சேர்த்து, 2,11,500 தடுப்பூசி டோஸ்கள் பயன்படுத்தப்பட்டுள்ளன. 1,85,630 தடுப்பூசி டோஸ்கள் புதுச்சேரிவசம் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1716688
நிதி அமைச்சகம்
₹ 1,02,709 கோடி மொத்த ஜிஎஸ்டி வருவாய் - 2021 மே மாதம் வசூல்
2021 மே மாதத்தில் சரக்கு மற்றும் சேவை வரியின்  மொத்த வசூல் ₹ 1,02,709 கோடியாக உள்ளது. இதில் சிஜிஎஸ்டி ₹ 17,592 கோடியாகவும், எஸ்ஜிஎஸ்டி ₹ 22,653 கோடியாகவும், ஐஜிஎஸ்டி ₹ 53,199 கோடியாகவும்  மற்றும் செஸ் ₹ 9,265 கோடியாகவும்  உள்ளது.
கொவிட் பெருந்தொற்றின் இரண்டாம் அலையின் காரணமாக 2021 மே மாதத்திற்கான வரி விவரங்களை தாக்கல் செய்வதற்கான தாமத கட்டண தள்ளுபடி/வட்டி குறைப்பு  உள்ளிட்ட பல்வேறு நிவாரண நடவடிக்கைகள் அறிவிக்கப்பட்ட நிலையில், ஜூன் 4 வரை உள்நாட்டு பரிவர்த்தனைகளில் வசூலான ஜிஎஸ்டி வருவாய் இதுவாகும்.
ஐஜிஎஸ்டியில் இருந்து செய்யப்படும் வழக்கமான பைசலான சிஜிஎஸ்டிக்கு ₹ 15,014 கோடியையும், எஸ்ஜிஎஸ்டிக்கு ₹ 11,653 கோடியையும் இந்த மாதத்தின் போது அரசு வழங்கியது.
கடந்த வருடத்தின் இதே மாதத்துடன் ஒப்பிடும் போது, ஜிஎஸ்டி வருவாய் இந்தாண்டு 65 சதவீதம் அதிகமாக உள்ளது. கடந்த வருடத்தின் இதே மாதத்துடன் ஒப்பிடும் போது, சரக்கு இறக்குமதி மூலம் வசூலான வருவாய் 56 சதவீதம் அதிகமாகவும், உள்நாட்டு பரிவர்த்தனைகள் மூலம் வசூலான வருவாய் 69 சதவீதம் அதிகமாகவும் உள்ளது.
தொடர்ந்து எட்டாவது மாதமாக ஜிஎஸ்டி வருவாய் ரூ 1 லட்சம் கோடியை தாண்டியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1724696